
«No n'hi ha prou per garantir la celebració d'un judici just amb la versió dels agents que van practicar la detenció. S'ha de garantir poder escoltaries altres persones que han intervingut en els fets que justifiquen la detenció.» Audiència Provincial de Barcelona secció I 


Okupació i cbntres socials 


Desallotjat l'emblemàtic teatre Euterpe 

Un intens cap de setmana de manifestacions acaba amb el forat a la tàpia de l'edifici en dues ocasions 


Impunítat poucial 


El cap de la brigada provincial 
d'informació va comparèixer 
per les tortures del 4 d'octubre 


Sabadell/ Vallès Occidental.- Divendres 27 a 
les vuit del matí, set furgons de la Unitat 
d'Intervenció Policial (UIP) provinents de 
Barcelona van desallotjar el Centre Social 
Alliberat L'Euterpe. En aquells moments no 
hi havia ningú dins l'antic teatre; el perill de 
desallotjament no era immediat, ja que hi 
havia en curs un recurs que encara no havia 
estat resolt. No obstant la jutgessa Díez 
Mediavilla, titular del jutjat n Q 3, va creure 
convenient deixar els plaços de banda i pro¬ 
cedir al desallotjament. Així es veien com¬ 
plertes les esperances de la família Tort i 
Brutau que havia interposat una denúncia 
just el dia després de l'okupació, a mitjans 
de juny de l'any passat. 

El desallotjament i la manifestació alsjutjats 
Tot i el desconcert inicial, la veu va córrer 
ràpidament i la gent va començar a arribar 
davant L'Euterpe. Un grup reduït de persones 
va poder entrar a treure alguns objectes del 
centre social, envoltades per un cordó poli¬ 
cial fora i dins del teatre. A fora, una cin¬ 


quantena de persones tallaven el trànsit cri¬ 
dant lemes contra l'actuació policial í contra 
la il·legalitat del procediment; alhora que 
convocaven a la manifestació del vespre. A 
quarts de vuit, amb fred i pluja, més de dues- 
centes persones es van manifestar contra el 
desallotjament. La marxa va donar una peti¬ 
ta volta al centre per dirigir-se altra vegada 
cap a l'Euterpe,on vàries persones amb malls 
van fer forats a les tàpies de dues de les por¬ 
tes principals. La manifestació va continuar 
cap a l'Ajuntament, on es van llençar globus 
de pintura vermella a la façana; tot I que la 
marxa va continuar ràpidament cap als jut¬ 
jats. Un cop allà, amb un dispositiu de cinc 
furgones visibles d'antidisturbis de la policia 
nacional, es va llegir el comunicat de 
l'Assemblea i es va encendre una traca. 
L’ampli grup de gent es va dirigir llavors a la 
plaça Creu Alta des d'on es va recordar la 
manifestació convocada per l’endemà. 
L'Euterpe torna a prendre vida uns instants 
L’accés a la manifestació del dissabte a la 


tarda, no va ser tan senzill com ho havia 
estat el día anterior. La plaça Doctor Robert 
es trobava envoltada per onze furgones amb 
un ampli dispositiu de policies nacionals que 
identificaven i registraven a la gent que s'hi 
anava congregant. Més de cinquanta perso¬ 
nes van ser aturades tant per policies unifor¬ 
mats com per policies de paisà. No obstant, 
els ànims no van baixar i la manifestació va 
començar amb un nombre de gent similar al 
del dia anterior. La direcció que es va pren¬ 
dre feia pensar que es retornaria alsjutjats, 
tot i que a mig camí, es va fer un gir i la 
marxa es va dirigir altre cop cap a l'Euterpe. 
Un cop allà, vàries persones van tornar a 
agafar els malls, però aquesta vegada es va 
fer un forat gros per on tres persones van 
aconseguir entrar i llegir el manifest des del 
balcó. Un cop abaix, la gent es va dirigir a 
l'Ajuntament on es van llençar globus i altres 
objectes contra la façana. Finalment es va 
desconvocar la manifestació amb l’espe¬ 
rança de tenir aviat nou centre social. 

Destí incert per l'edifici 
Dimarts 31 un grup nombrós d'operaris tre¬ 
ballaven enderrocant tots els sostres i 
col·locant una placa soldada a tota la façana 
de l'edifici. Diverses entitats i col·lectius han 
mostrat el seu suport a l’Assemblea d’Oku- 
pes i han lamentat la pèrdua de l’espai. 
Alhora l'Assemblea ha interposat una denún¬ 
cia per prevaricació contra la jutgessa. 
L'equip de govern ha tornat a carregar sobre 
el col·lectiu, criticant també el fet que 
alguns grups municipals, com Entesa per 
Sabadell, hi mantinguin diàlegs periòdics. 
Tot plegat suposarà que d'aquí a poc temps, 
el que era el cinema emblemàtic de 
Sabadell, passi a formar part d’un negoci de 
lucre familiar sota la forma d'equipament 
cultural privat. Contra-lnfos 31/1/ 06 


Els mossos intenten rebentar la 

PORTA DE LA CASA DELCARRER BEGUR 

Noves okupacions 
a Sants, Badal i 
l'Eixample 

Barcelona.- El dissabte 28 de gener un grup 
de joves van okupar un immoble abandonat 
al núm. 61 del carrer Vallespir, al barri de 
Sants. Els nous veins i veïnes van desplegar 
una pancarta defensant el dret a una vivenda 
digna i a favor de les okupacions. Mentres¬ 
tant, davant la casa un grup de veïnes desa¬ 
fiaven el fred i la pluja i es concentraven en 
solidaritat amb els nous okupants. L'immo¬ 
ble, que es dirà Can Punxes, serà una vivenda. 
El dilluns següent dia 30 de gener un nou 
grup entrava a la finca del carrer Begur 22, al 
barri de Badal, limítrofe amb Hospitalet de 
Llobregat. Varen desplegar una pancarta 
des del balcó. Les sales de la planta baixa i 
les habitacions de la primera planta ja han 
començat a ser netejades pel nou veïnat. 
Una patrulla dels mossos d'esquadra va 
intentar força l'entrada per accedir-hi, 
actuació totalment il·legal que comporta 
una violació de domicili, ja que l'edifici 
estava abandonat. Finalment van desistir de 
rebentar la porta i van marxar. L'endemà 
però, agents de la brigada d'informació van 
identificar dues persones que passaven per 
davant de la casa. Properament emetran un 
comunicat per explicar els usos i les reivin¬ 
dicacions d'aquest nou espai okupat. 
Tanmateix, a la dreta de l'Eixample també es 
va produir una nova okupació d'un edifici 
ara fa dues setmanes. Està situada al núme¬ 
ro 468 del carrer Rosselló. És propietat de 
Fincas Bellamar i el divendres 27 de gener es 
van presentar 4 matons de la constructora 
C&D amenaçant amb desallotjar-los per la 
força, però finalment varen marxar. 
www.barrisants.org +Contra-lnfos 31/1/ 06 


Barcelona.- El passat dijous 26 de gener, a les 
10 del matí, al Jutjat d'Instrucció número 13de 
Barcelona i per quarta vegada en els darrers 2 
anys, el conegut cap de la brigada d'informa¬ 
ció va prestar declaració per una denúncia de 
tortures que, de nou, esquitxa el seu expe¬ 
dient. Aquesta vegada es tracta de la denún¬ 
cia de Daniel M. implicat en un cas de sabo¬ 
tatge a la comissaria del barri de Sants. El con¬ 
trovertit agent, saltà de nou a l’opinió pública 
arran de la darrera intervenció al barri barce¬ 
loní, quan interrogant el jove ara denunciant, 
mostrà un fitxer amb fotografies i dades de 
persones que mai havien estat detingudes. 
Totes elles pertanyen al teixit social i associa¬ 
tiu del barri. El cap de la Brigada ja estava 


implicat en sonats casos de control polític a 
membres de moviments socials, entre les 
quals destaquen l’actuació del seu grup a la 
manifestació contra el Banc Mundial el juny 
de 2001 quan vestits de paisà van trencar una 
manifestació al centre de Barcelona provo¬ 
cant desenes de ferits i detinguts. L'agent en 
qüestió ja va haver de respondre davant les 
acusacions per tortures en el cas delsTres de 
Gràcia; del cas Torà i del cas dels indepen¬ 
dentistes del setembre de 2004. Durant la 
declaració d'aquest dijous, en “Jordi", tal i com 
és conegut va negar totes les acusacions i va 
desviar totes les preguntes deia defensa que 
apuntaven als maltractes durant la detenció. 

Contra-lnfos -EAIerta Solidària 31/1/ 06 


Els mossos cometen una violació de domicili 

7 persones detingudes per suposat robatori amb forca 

Vallcarca/ Barcelona.- A les tres de la matinada del passat dijous 26 de gener, una dotació 
de la brigada mòbil dels mossos d'esquadra assaltava per la força i amb violència un edifici 
okupat al carrer Farigola, al barri de Vallcarca. Hi havia 7 persones a l'interior. La finca total - 
ment abandonada havia estat okupada per viure-hi. Els mossos d’esquadra però, sense cap 
ordre judicial van decidir assaltar l’edifici, el que legalment es coneix com a violació de 
domicili, exercint així de jutge i decidint que l’okupació d'un espai abandonat sense cap ús 
era un delicte d'intervenció immediata. La policia espanyola des de l’any 1997 no actuava així 
segons els protocols acordats amb la fiscalia. Arrel d'aquesta intervenció tan irregular van 
decidir imputar-los temptativa de robatori amb força per tal de justificar l’acció policial. Van 
ser emmanillats i traslladats als calabossos de la comissaria de Les Corts. Després alsjutjats 
i finalment van quedar en llibertat. Ni el gabinet de premsa dels mossos ni la comissaria de 
Gràcia va informar dels fets, tot i que diversos periodistes van trucar per informar-se. 

Contra-lnfos 31/1/ 06 

Jornades prevenció de la tortura 

Informació: www.prevenciontortura.org 
Inscripció: jornades@prevenciontortura.org 

VÉNAT CONTRA L'ESPECU^àn··H^·^^^^· 


Una seu del PSC va ser comprada 
per un 20% del seu preu de mercat 

Ciutat Vella/ Barcelona.- La Razón assegurava ala seva edició del passat dilluns que L’Institut 
Català del Sòl, organisme de la Generalitat, va vendre el 15 de juliol de 2004 al PSC un ampli 
local comercial situat al carrer Àngels 3-5 de Barcelona (al costat del MACBA). El preu pagat, 
segons va explicaren una resposta parlamentària el conseller de Política Territotial i Obres 
Públiques Joaquim Nadal, va ser de 144.897 euros. Però es dóna la circumstància que l'im¬ 
moble té un preu de mercat de més de 650.000 euros, del qual es dedueix que el PSC va fer 
un negoci rodó... a compte de sòl públic. Si fem cas a aquestes taxacions es tractaria doncs 
d'un "regal" de mig milió d’euros. Contra-lnfos 31/1/ 06 








Resisteixen penjades amb cordes des de la façana 

Els mossos prenen Les Planes per 
fer fora a les habitants d'El Castillo 

30 persones identificades i cops de porra contra la gent concentrada 


Defensa dhs espais naturals 


«L'Aigua no és del golf. L'aigua al riu» 

Una acció denuncia el tracte de favor de la Generalitat al RCG El Prat 


Les Planes/ Collserola.- Més d'una desena de 
furgons de la brigada mòbil dels mossos 
d’esquadra van tallar diversos accessos al 
barri de Les Planes on es trobava el centre 
social i vivenda El Castillo. La gent de la casa 
s'havia preparat per a resistir l'embat policial 
mitjançant l’encadenament i penjant-se amb 
cordes dalt de tot de l'edifici. La policia va 


Vila de Sants- Unes tres-centes persones es 
van manifestar el passat 23 al vespre pels 
carrers de Sants en protesta pel desallotja¬ 
ment de La Quinkalla. La marxa va partir 
il·luminada per desenes de torxes que dona¬ 
ven llum als freds i sòrdids carrers del barri 
aquell vespre. La manifestació va recórrer la 
carretera de Sants fins arribar a la seu del 
Districte de Sants-Montjuïc. Allà un grup d'ac¬ 
tivistes va muntar un piset improvisat amb 
trastos vells, enmígd d'una nombrosa dotació 
policial que custodiava l'edifici de l'Ajunta¬ 
ment. Posteriorment la marxa va prosseguir el 
seu camí fins al solar de l'antiga fàbrica oku- 
pada Hamsa, on es van dipositar les torxes al 
llarg de la tanca que encercla el solar buit. 


trigar més d'una hora en fer-los fora i tornar 
a deixar l’edifici abandonat i sense ús. Als 
carrers del voltant els cordons policials 
impedien que s'apropés la gent solidària, 
amb algunes càrregues que varen provocar 
ferits de cops de porra. Una trentena de per¬ 
sones varen ser identificades. 


Al final la marxa va arribar a les portes de La 
Q uinkalla, moment en el que diversos activis¬ 
tes van llegir el comunicat de protesta pel 
desallotjament. Un cop desconvocat l'acte, 
diversos joves van segellar simbòlicament les 
portes de La Quinkalla, deixant als matons 
contractats per custodiar l'edifici tancats al 
seu interior. Aquests mercenaris ja havien visi¬ 
tat aquest inmoble anteriorment, armats amb 
armes blanques per fer-ne fora als seus habi¬ 
tants. El dissabte següent, l’Assemblea de Barri 
de Sants va convocar una cercavila per denun¬ 
ciar l'especulació que pateix el barri, que va 
començar a les 12 del migdia i va acabar amb 
una paella popular. 

Redacció Barrí Sants -t-Contra-Infos 31/1/ 06 


Terrassa/ Vallès Occidental.- El Real Club de 
Golf El Prat ha estat altre cop denunciat en el 
seu polèmic emplaçament de Torrebonica. 
L'entitat ecologista ADENC va dur a terme 
una acció el dimarts 31 per tal de treure a la 
llum i rebutjar el tracte de favor que el club 
rep per part deia Generalitat, que no atura ni 
enderroca la planta dessaladora que submi¬ 
nistra l'aigua de regal golf. Reproduïm a con¬ 
tinuació part del seu comunicat: «Aquest 
matí, membres de l'ADENC, disfressades i 
disfressats de la suposada companyia Aigües 
per Tothom, hem fet una visita a la depura¬ 
dora de Terrassa-Les Fonts carregats de galle¬ 
des per recuperar l'aigua que el Real Club de 
Golf El Prat (RCGP) deriva per al reg del golf. 
Els suposats operaris d'Aigües per Tothom 
denunciem així el tracte de favor que rep el 
RCGP per part de la Generalitat en no execu - 
tar una ordre de legalització o d'enderroca¬ 
ment d'una part de la depuradora. Alhora, 
denunciem que l'aigua, un bé escàs i per tot¬ 
hom, és utilitzada per uns usos privats i no 


Eivissa/ Ses Illes.- La lluita ciutadana contra 
les autovies que el Govern projecta a Eivissa 
visqué el passat dimecres 25 un episodi de 
tensió. Prop d'una trentena d’efectius de la 
Guàrdia Civil retiraren per la força una cin¬ 
quantena de veïns que impedien les obres de 
l'autovia que va de Vila a l'aeroport. Els fets 
s'iniciaren dimarts, quan dos camions í una 
excavadora accediren a un solar que no ha 
estat expropiat pel govern balear. La concen¬ 
tració d'una trentena de veïns impedí que les 
màquines actuessin, però l’endemà es repetí 
l’episodi amb les ordres a la Guàrdia Civil de 
permetre els treballs de construcció de l'au¬ 
tovia. El govern balear havia acreditat una 
ordre d'ocupació dels terrenys. 

A primera hora la guardía civil tallava els 
accessos a la finca en qüestió, però una cin¬ 
quantena de persones arribaren fins al punt 
on es trobaven les màquines i se segueren al 
seu davant de manera pacífica, impedint que 
poguessin treballar. A les 8.30 hores elsefec- 


reaprofitada per a usos públics, com poden 
ser el reg d'espais públics o la neteja viària, o 
usos privats prevalents, com els industrials. 
Aquests usos alternatius permetrien un 
major estalvi en el consum d'aigua potabilit- 
zada I l'augment de les reserves d'aquest 
recurs limitat. La depuradora de Rubí-Les 
Fonts, construïda en part en zona verda i de 
desenvolupament industrial segons el PGOM 
de Rubí, ha de legalitzar la seva situació irre - 
guiar per una via extraordinària. Aquesta 
legalització, basada en la funció pública, no 
pot incloure la secció de la planta dessalado¬ 
ra que tracta l'aigua de reg del camp de golf 
del RCGP a Torrebonica (Terrassa,) ja que no 
pot ser declarada d'interès públic. 

(...). L'ADENC denuncia l'ús irregular de les 
autoritzacions administratives existents, i la 
manca d'actuació i els silencis de l'adminis¬ 
tració, els quals només han acabat benefi¬ 
ciant una activitat privada.» 

Per més informació: www.adenc.org 

ADENC +Contra-lnfos 31/ 1/ 06 


tius militars actuaren per la força retirant la 
gent del pas. L'actuació acabà sense detin¬ 
guts però amb contusionats, entre ells un 
menor. Després de l’actuació policial, les 
màquines començaren a treballar i els mani¬ 
festants es desplaçaren a la seu del Consell 
d'Eivissa per intentar entrevistar-se amb els 
responsables. No ho aconseguiren i alguns 
tallaren durant unes dues hores una de les 
artèries de Vila, l’avinguda d’Espanya. 

Dos dies després el TSJ feia parar les obres í 
a dia d'avui dimarts 31encara delibera sobre 
la continuïtat d'una polèmica obra, iniciada 
pel govern balear del PP i adjudicada a FCC 
d'Abel Matutes (ministre d'assumptes exte¬ 
riors en la primera legislatura de govern 
popular), que partiria en dos l’illa i només 
afavoriria infraestructures de turisme i oci. 

M ira també les següents planes web: 
http:/ / www.novolemautopista.tk/ 
http:/ / www.eivissaconfidencial.com/ 

Contra-lnfos 31/1/ 06 


Es constitueix 
la Coordinadora 
No al Pla de Ponent 

Gavà/ Baix Llobregat .- Sota el lema "Salvem 
el Calamot: No Al Pla de Ponent" s'han 
aplegat persones vinculades a diverses enti¬ 
tats amb l’objectiu comú d'aturar la urbanit¬ 
zació de l'últim corredor biològic existent 
entre el parc natural del Garraf i el Delta del 
Llobregat. La Coordinadora, creada el pas¬ 
sat divendres 20 de gener, ha iniciat la cam¬ 
panya amb dues convocatòries: el dijous 26 
de gener es va realitzar una concentració de 
protesta davant el ple municipal en què 
s'assignaren les obres a la constructora 
Vèrtix. Aquesta empresa ha comès múlti¬ 
ples Irregularitats en relació als permisos 
d'obres, així com atemptats al medi 
ambient. D'altra banda, es va convocar 
també una manifestació el dia 29 de gener 
al matí a la Plaça Major de Gavà. 

El consistori, governat pel PSC en coalició 
amb ICV, asseguren cobrir una demanda 
social amb la construcció de més de 4000 
habitatges, la meitat "protegits" a un preu 
mínim de 230.000 d’euros (38 milions de 
pessetes), tot i que actualment existeixen 
més 1800 habitatges buits a Gavà. El projec¬ 
te, aturat diverses vegades des dels inicis de 
la defensa d'aquest espai verd ara fa més de 
14 anys, sembla arribar ja a la recta final, és 
per això que la oposició a aquest Pla ha de 
ser més contundent que mai. 

Coordinadora No al Pla de ponent 31/1/ 06 


Atemptat ecològic 
sense precedents a 
l'Aiguabarreig 

Torrent de Cinca/ Lleida.- Al bell mig de 
l'Aiguabarreig, al terme municipal de Torrent 
de Cinca, han estat arrasades prop de 10 ha 
de bosc de ribera i llacunes, incloses en la 
futura Reserva Natural de l'Aiguabarreig. 
Han desaparegut dues llacunes, on niaven, 
entre d'altres, espècies com el Martinet 
menut I el Cabusset. També ha desaparegut 
una omeda de 1750 m2 i el tamarigar més 
gran de l'Aiguabarreig. La futura construcció 
d'una Central Tèrmica de Carbó a 
Mequinensa ha estat la causant d'aquest 
atemptat ecològic. L'alcaldesa de 
Mequinensa, la socialista Magdalena Godia, 
principal defensora de la tèrmica va asegu- 
rar que "els efectes sobre el medi ambient 
seran insignificants". La alcaldesa, germana 
del gerent de Carboníferas del Ebro, Miguel 
Godia, asegura que defen els interessos del 
municipi i els llocs de treball d'una indústria 
minera en crisis. L’Estació Biològica de 
l'Aiguabarreig ha fet el seguiment de l'a¬ 
temptat i en col·laboració amb el SEPRONA 
I el cos de forestals han cursat una denúncia 
dels fets. S'ha convocat per als propers 4 i 5 
de febrer a unes jornades de neteja i defo - 
restació de l'entorn del Segre-Cinca, amb 
l'instal·lació de nius artificials pera rapinyai¬ 
res, anellatge d'ocells i descoberta de l'espai 
natural. Per més info: www.aiguabarreig.net 
Contra-lnfos 31/1/ 06 


Proper judici de Kan Mireia el 7 de febrer 

Trinitat Vella/ Barcelona.- «El proper dimarts 7 de febrer a les 10h al jutjat Civil num. 31 hi 
haurà el judici contra els i les okupants de kan M ireia. Aquest procés s'està caracteritzant per 
una sèrie d'irregularitats que fan deduir que ens volen fora el més aviat possible. La jutgessa, 
M s del Prado M artín García, tira endavant el judici tot i que hi ha persones esperant encara 
la justícia gratuïta. Després d’haver guanyat dos processos penals al llarg dels 9 anys de vida, 
ens enfrontem al que, creiem, serà l'últim judici.» L'assemblea de kan M ireia convoca una con¬ 
centració el 7 de febrer a les IDh als jutjats. Kan Mireia +Contra-lnfos 31/1/ 06 



L'actuació de la guàrdia civil contra elsi les resistents eivissenques va ser contundent. 

Desallotjament al carrer M etges 

La Ribera/ Ciutat Vella.- Dilluns 30 de gener un desproporcionat dispositiu dels mossos 
d'esquadra, format per 14 furgons policials I un gran nombre d’agents de paisà van irrom¬ 
pre cap a les 7:40h del matí, al barri de la Ribera per fer efectiva l'ordre de desallotjament 
que tenia oberta, des fa més de dos mesos, l’edifici núm. 18 del carrer M etges. Recordem 
que en els baixos d’aquest immoble van estar funcionant el Ciber Forat i l’Oficina 
d'Okupació. En el moment del desallotjament a l'interior de l'edifici hi havia 10 persones, 
els mossos van detenir a dues per no poder identificar-se, la resta va poder treure algu¬ 
nes de les seves pertinències abans que un grup d'operaris entrés a l’edifici per destrossar- 
lo per dintre, no el van ni tapiar. Contra-lnfos 31/1/ 06 

Tres-centes persones denuncien 
el desallotjament de La Quinkalla 


Una protesta contra l'autovia d'Eivissa 
és reprimida per la guàrdia civil 

Una cinquantena de persones bloquejava el treball de les màquines 

en una finca que encara no ha estat expropiada 























No a la Llei d'Estrangeria 


Presos i preses bm lluita 


Impunítat poucial 


Aluberament Animal 


Manifestació per la regularització 
cinc anys després de les tancades 


Barcelona,- El passat dissabte a les L7h, tot i el 
mal temps, entre 300 i 500 persones es van 
aplegar a la Plaça Universitat en una manifes¬ 
tació convocada per l'Assemblea per la 
Regularització sense Condicions. Coincidint 
amb el cinquè aniversari de l'aprovació de 
l'actual llei d'Estrangeria, així com de les tan¬ 
cades a esglésies, es volia recordar que mol¬ 
tes de les problemàtiques que aquesta gene¬ 
ra segueixen vigents. D’una banda a l'actuali¬ 
tat, després del procés de regularització del 
govern socialista, segueix havent-hi prop d'un 
milió de persones en situació il·legal a l'Estat 
Espanyol. Aquestes persones pateixen diària¬ 
ment la vulneració de drets fonamentals i 
conviuen amb la por a les detencions i les 


Avircato / Bo lIvia Al sud de La Paz s'estén 
una vall coneguda com a Rio Abajo, on hi ha 
la comunitat d’Avircato, formada per campe¬ 
rols aimares. Però per a la seva desgràcia 
aquesta és una zona que s'ha posat de moda 
entre les èlits pacenyes. És per això que la 
inmobiliària Terrasur, propietària de Rolando 
Kempf va començar a comprar les seves 
terres al preu irrisori d'un dòlar el metre qua¬ 
drat aprofitant la misèria dels camperols, així 
com el seu desconeixement de la monumen¬ 
tal estafa que estaven sofrint. Un cop recon- 
síderat urbanitzables els terrenys aquests 
passaven a vendre's a un mínim de 26 dòlars 
per metre. Però, a més, els comunaris denun¬ 
cien que Kempf els ha estafat amb la falsifi¬ 
cació de documents (per tal d'augmentar les 


deportacions, que no han parat d'augmentar 
en els darrers anys. Es denunciava també que 
la situació dels regularitzats no deixa de ser 
precària per la por de perdre els seus permi¬ 
sos, vinculatsacontractesde treball en molts 
casos sota situacions d'autèntica explotació. 
A més moltes persones els estan perdent a 
causa de retards administratius, responsabili¬ 
tat de les institucions. La marxa va finalitzar 
davant la Delegació del govern, on es va lle¬ 
gir un comunicat en diferents idiomes. En 
acabar l’acte la policia va intentar detenir una 
persona d'origen libanès, però aquest fet va 
poder ser evitat gràcies a la solidaritat de 
nombrosos assistents que s'hi van oposar. 

hectàrees realment venudes) i l'impagament 
de les quantitats promeses; a més de subor¬ 
nar policies i jutges per a amenaçar els que es 
resistien a vendre o protestaven, com és el 
cas de Jaime Poma, actualment empresonat 
sota l'acusació d'haver robat un vehicle, que 
en realitat havia sigut el pagament per part 
de les seves terres. El darrer conflicte ha 
estat per les terres comunals d'Avircato, que 
Terrasur pretén quedar-se mitjançant una 
compravenda fraudulenta amb sols cinc per- 
sonesde la comunitat i feta d'amagades de la 
resta de la gent. En aquest terreny s'estan 
construint les seves cases els fills de la comu¬ 
nitat, que, en mig del conflicte van ser arra¬ 
sades per treballadors de la immobiliària. 

Contra-lnfos Bolívia 28/ 01/ 06 


Detinguts quatre 
anarquistes per 
realitzar una acció 
contra elsjocs 
olímpics d'hivern 

Itàlia.- El dilluns 23 de gener van ser detin¬ 
gudes 4 persones a Trento, poc després 
d’haver pres la torxa olímpica dels jocs 
olímpics d’hivern i apagar-la. Un grup d'una 
desena de joves anarquistes van realitzar 
l'acció, que va consistir en prendre la torxa 
a l'esportista que en aquells moments la 
portava i en emportar-se-la, però la policia 
els va reduir tot i que la van aconseguir apa¬ 
gar. Aquesta acció va comportar la detenció 
de 4 persones, una de nacionalitat espanyo¬ 
la. Després de passar a disposició judicial 
van sortir en llibertat, amb peticions de 
pena de 3 a 4 mesos de presó per dues per¬ 
sones i la lliure absolució per les altres dues. 

Butlletí setmanal 

Gontra-Infos 


tel: 93.530.68.76 

mail de contacte: 
«zitzania@sindominio.net» 


Judici per un motí a 
Fontcalent l'any 90 

CP íòntcalent/Alacant.- Aquest dimarts 31 
de gener comença un judici contra 20 per¬ 
sones acusades dels delictes de detenció 
il·legal, atemptat, trencament de condem¬ 
na, assassinat, lesions i robatori, presumpta¬ 
ment comesos en un motí succeït en la 
presó de Fontcalent durant 55 hores dels 
dies del 12 al 14 al novembre de 1S90. 
Recordem que l'octubre del 2002 va haver 
un judici per aquests fets contra les matei¬ 
xes persones, condemnant a dotze d'elles a 
un total de 763 anys de presó i en que la 
sentència va ser anul·lada el juliol del 
mateix any pel tribunal Suprem, després de 
reconèixer que no s'havien respectat els 
drets dels processats en un judici celebrat 
per "videoconferèncía", durant el qual els 
acusats es trobaven tancats en una cel·la, 
emmanillats a l'esquena i aun banc de ferro, 
envoltats de carcellers en actitud amenaça¬ 
dora i maltractats en tot moment. 


Indultats 4 policies 
condemnats per 
maltractaments 

Vigo/ Galiza.- El Tribunal Suprem va com- 
demnar el 2002 a quatre policies locals de 
Vigo pel segrest, l'any 1997, d'un treballador 
senegalès que fou conduït a les afores de la 
ciutat per tortutar-lo física i psicològica¬ 
ment. Juan Manuel Pérez Rodríguez, Elena 
Fernàndez Bouças, Sebastiàn Fernàndez 
Estevez i Celso Alonso Branco van ser con¬ 
demnats a penes d’entre 3 i 4 anys de presó i 
inhabilitació durant 10 anys, el que implicava 
l'expulsió del cos policial municipal. Ara el 
govern espanyol del PSOE, per iniciativa del 
ministre de justícia Juan Fernando López 
Aguilar ha decidit, en el Consell de M inístres, 
indultar-los. Però això no és tot, tornaran a 
patrullar pels carrers deia ciutat galega, amb 
tota Impunitat, gràcies a la Càmera Muni¬ 
cipal de Vigo, governada pel PP, que els read¬ 
metrà de nou en el cos policial municipal. 

4 detencions a Itàlia 

Itàlia.- Quatre persones van ser arrestades 
el diumenge a la nit després que es realitzés 
un sabotatge en un escorxador. Quatre 
camions amb refírgeració, pertanyents a la 
compaíïia Collodi, van ser completament 
calcinats. L’acció va tenir lloc a Flagogna, 
prop d'Udinese. Als media es va publicar 
que 3 activistes van ser detinguts, després 
que el foc comencés en una estació de ser¬ 
vei de l'autopista. La quarta persona detin¬ 
guda, Roberto Durie, va ser arrestada de 
camí a casa seva. Tots els detinguts es tro¬ 
ben en llibertat amb diferents restriccions. 
Antonio Avitabile, Derry Dóna Pozzo i 
Giancarlo Bonini han d’anar a signar a la 
caserna dels carabinieri diverses vegades 
per setmana, Robert Durie es troba sota 
arrest domiciliari. Contra-lnfos 31/1/ 06 

Canvis a la situació de 
presos de l'ALFi l'ELF 

Eua.- M és detinguts a 0 regón vinculats amb 
l'ALF/ELF. Una ordre de processament 
Federal va obrir diligències contra 11 activis¬ 
tes per l’Alliberament Animal i de la Terra. 
Se'ls acusa de més de una dotzena de les 
principals accions reivindicades pel 
ALF/ ELF des de 1996 al 2001 al nord-oest 
dels Bja.A mésd'aquestes persones es tro¬ 
ben encausades pel mateixos fets, Darren 
Thurston, que actualment està acusat de 
falsificació de la Green Card (Targeta de 
residència), Joseph Dibee, Rebecca Rubin, i 
JosephineOvertake. Contra-lnfos 31/1/ 06 


Atacs feixistes 


Detingut un dels 
agressors de Valladolid 

Valladolid/ Castella.- Aquesta setmana es 
va decretar l'ingrés a presó d'un jove de 18 
anys que va ser detingut, divendres passat, 
al centre de Valladolid acusat de formar 
part d'una banda que, en els dos últims 
mesos, ha gravat esvàstiques amb un objec¬ 
te tallant en el cos de tres noies menors d’e¬ 
dat, del barri de Parquesol. Una patrulla 
policial el va detenir als voltants del col·legi 
La Salle, al centre de la ciutat, on se li van 
Intervenir diversos articles que podrien 
haver estat utilitzats en les agressions i que 
seran analitzats per la policia, que busca ara 
a la resta d'agressors. Contra-lnfos 31/1/06 


Al Nou Espai Obert, entre Sants i Les Corts 

Recorda que desdel 9 de generja s'obre de 18 a 22h, i 
que tots els dimartsa les 20h pots passar per la coordina¬ 
dora a proposar activitats, aportar idees, fer-te sòcia, etc... 


Dissabte 11 de febrer al' Ateneu Santboià, al costat d'estació FGC 

Jornada anticarcerària a Sant Boi 

Tots els dijous de D a 14 i de 16 a20h, c/ Rbna Amàlia 11 bis, Bcn 

Oficina RAM i Oficina d'O kupació 


Tokata 26/1/ 06 


Col·lectius i contrainformació 


Eguzki Irratia forçada de nou a canviar de freqüència 

Nafarroa- Eguzki Irratia és una radio lliure amb més de 23 anys d’existència que emet a la banda 
FM per tota Irunyeria. Des de fa un mes, una emissora pública estatal ha aparegut amb una nova 
freqüència situant-se a només 0 'lmegaherts de distància d'Eguzki Irratia impossibilitant que es 
pugui escoltat a numeroses zones. Aquesta és una pràctica habitual per part dels diferents 
organismes polítics, que instal·len emissores públiques per boicotejar a les ràdios lliures de tot 
l’estat. Així doncs, a partir d’ara podreu sintonitzar Eguzki Irratia al 107 de la FM per tota 
Irunyeria i la resta del món ho pot fer a través de la web: eguzki.net Contra-lnfos 31/1/06 


El repartiment del Contra-Infos i l'Infousurpa es fa al nou Espai Obert 

DES DEL DIMARTS D DE GENER. RECORDA, CANVI DE LLOC DE REPARTIMENT. 

EL 7 DE FEBRER 20l·l AL CARRER VlOLANT D'HONGRIA 1 \ <M >BADAL 


^L'oratge de la setmana vinent 

Aquesta setmana començarà amb un ambient assoleïat i amb temperatures molt suaus. Entre els 8 graus nocturns i els 
15 diürns a les zones costaneres. Entre divendres al vespre i fins a dissabte a mitja tarda les pluges tornaran a afectar tota 
la costa, amb vents de llevant. Diumenge tornarà a sortir el sol i les temperatures tornaran a refrescar, però no massa. 


Lluites d'Arreu del Món 


L'especulació també arriba a Bolívia 






















































